Meid on loodud armastuse jaoks.
Tunnetame seda iga oma keharakuga.
Meeleheitlik armastuse otsimine jätab meid lõpuks tühjaks
ja kasvatab meis tõelise armastuse vajadust.
Püüdlused jätavad meid katkisteks ja purunenud suhete varemete keskele.
Aeg on kogeda tõelist armastust.
Käes aeg kogeda Isa embust.
ISA SÜLI Terve suhe emaga
Eelmisel korral läbisime isasuhetega kaasnevaid küsimusi.
Kuigi oleme uuestisündinud, Vaimuga täidetud,
võivad me sees olla harjumuspärased mõtteviisid.
Need on tekkinud lapsepõlves, põhinedes suhtel meie maise isaga.
Arendame neid edasi oma sõprussuhetes.
Harjumuspärased mõtteviisid rakenduvad tööl ja koguduses.
Võid olla uus loodu Jeesuses Kristuses.
Oma Vaimus oled uus ja kõik vana on möödunud,
kuid samas on sul ka hing.
Mõtted, tahtmine, tunded, mis vajavad jätkuvalt uuenemist.
Me hinges on asju, mis tõusevad Jumala tundmise vastu.
Kõik need faktorid on moonutanud meie pilti Jumalast.
Täna võtame käsile tõelise murdja.
Praegu veel ei ole palju katki,
kuid vaatame, kus maal tunni aja pärast oleme.
Käsitleme probleeme suhtes emaga.
Sellealast reaktsiooni kuulen pea kõikjal,
kus olen käinud õpetamas.
Huvitav! Arvame, et probleemid suhtes isaga on väga sügavad.
Kuid kõige sügavam on seotud siiski emaga.
Psühholoogid ja õpetajad ütlevad,
et 80% me identiteedist on seotud isaga.
Samas olen näinud, et kõige sügavamad haavad ja valupunktid
saavad alguse suhtest emaga.
Uurime selle nädala kirjakohta: 1. Johannese kiri 4:16.
Seal öeldakse, et Jumal on armastus.
"Ja kes püsib armastuses, püsib Jumalas ja Jumal püsib temas."
Sõna "püsima" tähendab "tunda end koduselt, loomulikult"
"olla võimeline elama" armastuses.
Selline inimene tunneb Jumalat.
Ta on justkui kodus Jumala juures.
Alles siis, kui leiad hingamise ja kodu armastuses,
suudad võtta vastu armastust ja anda seda edasi.
Võid teha kõiki õigeid ja religioosseid tegusid...
Alles siis, kui leiad tõelise läheduse Jumalaga,
õpid Teda tõeliselt tundma ja suudad luua lähedasi suhteid.
1. Moosese 1:26-27 ütleb, et sind on loodud Jumala näo järgi.
Kui Jumal on armastus ja Sina oled tema järgi loodud,
siis on armastus sulle eluks vajalik.
Pead võtma vastu armastust ja jagama seda teistele.
Sind on selleks loodud!
Kui sind on loodud Jumala näo järgi...
Jumal lõi miljardid tähed taevalaotusse.
Kui Ta lõi midagi oma näo järgi,
kui lähedale võis Ta reaalsust tabada?
Olen lugenud raamatuid, mis õpetavad armastama.
Olin soorituskeskne inimene.
Näita mulle, mida teha, ja ma teen selle ära!
Ma ei mõistnud armastuse teemat.
Häbi ja süütunne kasvas mu sees.
Sain hakkama kõigega, aga mitte armastusega.
Ometi on meid loodud selle jaoks.
Järgmisel korral räägin, kuidas mõistsin lõpuks,
et mind on loodud armastuse jaoks.
Armastus on mu elus kõige loomulikum valdkond.
1. Johannese 3:9 ütleb, et Jumala seeme püsib minus.
Sõna "seeme" ehk Jumala DNA on kreeka keeles "sperma".
Sinus püsib Jumala pärilikkuse seeme.
Mida? Ta ütles selle sõna välja kirikus!
Jumala DNA on minu sees.
Jumala genoom on minus.
Mind on loodud Ta näo järgi ning tehtud armastuse jaoks.
Olen viljastatud Ta armastuses.
Ta lõi mind armastuse jaoks.
Kogu mu elu eesmärk
on võtta vastu Ta armastust ja anda seda edasi teistele.
Kõik minus on vormitud olema Isa sarnane.
Tema DNA ja seeme on minu sees.
Kõik minus peab muutuma armastuse sarnaseks.
Ma ei suuda! Armastus on nii imeline!
Kui sa ei nõustu sellega, kui armastus ei muutu lihtsaks
ja kui sa ei muutu oma Isa armastuse sarnaseks...
Kas kujutad ette väikest last, kes ütleb:
"Mulle ei meeldi mu isa. Ma ei taha tema moodi välja näha."
Selline laps vajab narkootikume.
Kui sina ei muutu oma Isa sarnaseks, kes on armastus,
siis vajad narkootikume.
Võid olla uuestisündinud, Vaimuga täidetud ja teenistuses.
Kui sa ei muutu Isa armastuse sarnaseks
ega oska armastust vastu võtta ja edasi anda
ega täida teiste vajadusi enda omade arvelt,
siis vajad pornograafiat!
Teisalt ka teenistust, et tunda ennast hästi.
Kui sa ei ela, et võtta vastu armastust ja anda seda edasi,
vajad töökohta, et tunda end tähtsana.
Me vajame armastust kas ühel või teisel viisil.
Kui me ei saa seda nii nagu Jumal algselt planeeris,
hakkame seda otsima valedest kohtadest.
Kõige lihtsam asi elus on armastus.
Õpetasin kord ühel Isa armastuse konverentsil,
kui 30-ndates isa ja ema tulid ette, kes nutsid meeleheitlikult.
Neil oli kaks väikest poega,
kes imestasid, miks ema ja isa nutavad.
Ema oli endast väljas: "Ma ei oska armastada.
Ma pole iial kogenud sellist armastust.
Ma ei oska armastada."
Vanem poiss hüüdis:
"Emme! Kõik on väga hästi! Näitan sulle, kuidas armastada."
Väikest last ei ole vaja õpetada armastama.
Vahel muidugi peab. Miks nii?
Lapsed sünnivad teadmisega,
et armastuse vastuvõtmine ja andmine on maailma kõige loomulikum asi.
Kui armastus pole sulle loomulik, siis midagi on täiesti valesti.
Väärastunud. Moonutatud.
Kogu loodu tuum on armastus.
Jeesus suri selle pärast.
Jeesus tõusis surnuist selle pärast.
Selle pärast on Ta andnud sulle väe.
Matteuse 22:37-40 räägib sellest, kuidas Jumala Kuningriigi eesmärk
on võtta vastu armastust ning anda seda edasi.
Kõik prohvetid räägivad armastusest.
1. Korintlastele 13 võetakse armastuse teema kokku sõnadega:
"Kui meil ei ole armastust, pole meil mitte midagi."
Kuidas me siis sellest ilma jääme?
Millal hakkas armastus väärastuma?
Kui meie sisse on loodud sügav armastuse ja osaduse vajadus,
alates sellest, kelle näo järgi meid on loodud,
aga ikkagi tundub armastus keeruline...
Räägi, mis oli sinu esimene kokkupuude armastusega?
See on seotud su emaga.
Mitte päeval, mil sündisid, vaid siis, kui said alguse.
Emaüsas oli sul esimene kokkupuude armastusega.
Psühholoogid ütlevad, et kaks esimest eluaastat...
9 kuud emaüsas
ja kaks aastat peale sündi areneb kõige tähtsam inimsuhe.
See on ema ja vastsündinu vahel.
Kontakt isaga tekib alles 3-4aastasena.
Kui esmane suhe emaga ei ole terve,
jääb tihti loomata ka terve suhe isaga.
Vaatame Psalmi 22.
Imeline, et minu kangelane, Grant Mallen, on täna siin.
Ta on olnud suureks abiks nii mulle kui mu naisele.
Täna on meil võimalus nautida koos õhtusööki
ja vestelda esmakordselt päriselus.
Ta on kuulanud mu õpetust ja ma olen kuulanud tema oma.
Mu naine läbis eelmisel aastal füüsilise kriisi ja muutuse oma elus.
Vestlus Malleniga 45-aastaselt
aitas teda rohkem kui 3-kuine lugemine ja uurimine.
Samuti ka lugematud arstivisiidid.
Ta on professionaal masenduse valdkonnas.
Võite ta raamatuid endale soetada.
Olen päris hea reklaamimees.
Psalm 22 salmid 10-11:
"Jah, sina oled see, kes tõi mind välja üsast,
kes kaitses mind mu ema rinnal.
Sinu hooleks ma olen jäetud lapsekojast,
mu ema üsast alates oled sina minu Jumal."
Tuleme selle juurde tagasi. Vaatame praegu seda lauset:
Õpetasid mind usaldama mu ema rinna najal. (ingl)
Mõistan asju paremini, vaadeldes neid teistsugusest küljest.
Õppisin usaldama oma ema rinna najal.
Mis on selle vastand?
Mind täitis hirm, kui ma ei olnud oma ema rinnal.
Mind loodi usaldama suhtes.
Mind valmistati ette võtma vastu armastust.
Hakkasin uskuma, et mu vajadused täidetakse.
Hakkasin uskuma elu ja seda,
et inimesed armastavad ning hoolivad minust.
Võin avada oma südame, võtta vastu armastust ja anda edasi.
Õppisin usaldama ema rinna najal.
Vastupidises olukorras ei tundnud ma end kunagi turvaliselt.
Tundsin hirmu suhete ees ning kartsin lähedust.
Kartsin võtta vastu armastust ja anda seda edasi.
Mul polnud kohta oma ema rinna najal.
Suhe emaga mõjutab me elu kõiki inimsuhteid.
9 kuud emaüsas ja kaks aastat peale seda
mõjutavad meie võimet luua suhteid.
Ühtlasi ka meie enesehinnangut.
See aeg mõjutab meie pilti elust tervikuna.
See mõjutab meie pilti Jumalast.
Suhete loomine saab alguse
kahe esimese eluaasta ja 9 kuu jooksul emaüsas.
Täiuslikku ema ei ole aga olemas.
Pea iga ema armastab oma last.
Kuid iga ema armastus ei ole täiuslik.
Mul pole paremat tunnistust, kui meie tütre lugu.
Meie esimene poeg sündis 1979.
Me naisega unistasime kahest pojast ja ühest tütrest.
Poeg, tütar ja siis poeg.
Esimese poja sündides olin kapten, täis viha, nagu olete kuulnud.
Kogu elu veetsin merel
ega olnud võimeline looma lähedasi suhteid.
Kui poeg oli 1-aastane,
sain päästetud oma hävitavast eluviisist.
Sellega mõjutasin ka tema elu.
Teadsin, et vajan hakkama saamiseks midagi sügavamat.
3 kuud peale sündi algasid Micahil haigushood.
Ta veetis kopsupõletiku pärast haiglas pikki ajavahemikke.
Ma läksin merele, kus puudus raadio- ja telefoniühendus.
60-70 miili kaldast eemal, tihti 6-10 päeva korraga.
Mu poeg haigestus kopsupõletikku.
Teda tabas haigushoog ning ta viidi haiglasse.
Ta oli surma äärel. Mu naine põetas teda.
Olin merel kättesaamatu. Ma ei tahtnud kellegagi rääkida.
Jõudsin koju 7-10 päeva pärast.
Mu poeg oli koju saanud ning vaakus elu ja surma vahel.
Mu naine pidi üksi hakkama saama.
Ta kasvas üles kodus, kus oli palju haigust.
Ta isal oli südamehaigus ja ta suri, kui mu naine oli 20.
Emal oli neeruhaigus ning ta suri, kui mu naine oli 25.
Ta kasvas üles haiglates ja EMO-s.
Keset haiguseid ja surma.
Nüüd on ta enda poja tervis pidevas ohus.
Mu naine oli alla andmas.
Ta sirutus Jumala poole,
kuid ei leidnud näiliselt abi, sest Jumal ei tervendanud ta poega.
Täpselt nagu eelmistel kordadel.
Pereliikmed surid mu naise ümber ka lapsepõlves.
Ta sees oli peidetud vastumeelsus Jumala aadressil,
mis aastatega aina süvenes.
Kui me poeg oli pea 3-aastane,
juhtus mu naise elus üks hirmsamaid asju.
Ta läheb arsti juurde, kes ütleb, et ta on rase.
See polnud hea uudis.
Mu naine oli vaimselt kokkuvarisemise äärel.
Ta oli elanud koos lapsega, mis oli täis hirmu haiguse ees.
Ta oli abielus mehega, kes polnud võimeline hoolima.
Mees, kes ei suuda tunda kaasa ega veenda, et ta armastab oma peret.
Sain päästetud, kui mu poeg oli 1-aastane.
Veetsin veidi rohkem aega kodus.
Kui ta haigestus või tal tekkis hoog...
Mul polnud mingit võimet tunda kaasa või hoolida.
Astusin kõrvale, kuna mehed ei taha tegemist teha oludega,
mida nad ei suuda parandada.
Tunneme end abituna.
Lihtsalt sulgusin ega suutnud end muuta.
Jätsin kõik oma naise õlgadele.
Kui ta kuulis, et on rase, hakkas ta nutma
ning nuttis kolm nädalat järjest.
Teaduslikult on tõestatud,
et viljastamise hetkel saab alguse elusolend.
Olend, kellel on inimhing.
Sellest hetkest on laps otseselt seotud emaga.
Teaduslikult on tõestatud,
et laps tunneb emaüsas oma ema tundeid, rõõmu ja kurbust.
Need jõuavad lapseni.
Mis oli Sara, meie tütre, esmakokkupuude eluga?
Ma ei saa olla rase!
Ma ei saa ühe lapsegagi hakkama!
Olen kokkuvarisemise äärel.
Tulin merelt koju ja ta nuttis. - Mis viga?
Arvasin, et ta nutab rõõmust, kuna on taas rase.
Juhhei! Imeline! Ma ei jõua ära oodata.
Ta ütles: "Sa ei aita mind selle ühegagi.
Ma ei saa kahega hakkama. Vihkan haiglat..."
Ta nuttis ja nuttis.
Üheksa kuud kartis ta päeva, mil see laps peaks sündima.
Mis tunne sul oleks olnud, kui oleksid ise see laps?
Laps, kes oli soovitud, kuid mitte sellel hetkel.
Mitte enne, kui mu naine on vaimselt ja emotsionaalselt võimeline
saama üle kõigest meie pojaga läbielatust.
Tihti küsitakse, mis vanemast pojast, Micah'ist sai?
4-aastaselt tekkis tal kõige hullem haigushoog.
Käisime siis Piiblikoolis.
Tal jäi hing kinni ning ta läks üleni siniseks.
Tormasime haiglasse.
Piiblikooli õpilased hakkasid hilja õhtul palvetama
ja Micah hakkas autos mõne minuti pärast hingama.
Haiglas oli ta juba täiesti korras.
Ta tervenes täielikult.
Peale seda pole olnud ühtegi haigushoogu.
Peale Sara sündi olid teistsugused tervisekriisid.
Mäletan päeva, mil ta sündis.
Olin merel, kuid ranniku lähedal.
Rannikuvalve võttis minuga ühendust.
Jõudsin kohale, kui sünnitus oli kestnud 23 tundi.
Arst tuli sünnitustoast välja.
Ma ei ole see mees, kes suudab kõrval seista.
Sünnitustoas vajaksin ise voodit.
Kalastades kannatan enda vere nägemist,
kuid minestan, nähes kellegi teise verd.
Arst tuli välja ja ütles: "Tundub, nagu laps ei tahaks sündida."
Kas sina tahaksid?
Kui sa poleks kutsutud?
Kui su ema ei oleks sind lahkelt tervitanud?
Mu naisele tehti keisrilõige.
Ta oli šokis, lapse elu rippus kui juuksekarva otsas.
Sara sündis hoolimata kõigest.
Sel hetkel kujunes mu naisel välja üliraske sünnitusjärgne depressioon.
1981. aastal polnud seisund veel nii tuntud kui tänapäeval.
Arstid ei uskunud sellesse.
Aasta pärast polnud mu naisel usku järgmisesse päeva.
Ta organismis oli depressiooni tõttu kõik tasakaalust väljas.
Ta ei suutnud Sara't imetada, kuigi Sara oli täiuslik laps.
Ta nuttis, vajas pudelit ning mähkmevahetust,
kuid siis juba nõudis sülest ära.
Ta mängis iseseisvalt.
Ta ei nõudnud kunagi meie tähelepanu.
Siis ta õppis kõndima.
Ta kasvas üles lastehoius,
kuna mu naine sai vaevalt hakkama ühe lapsega.
Kas mu naine armastas Sarat? Armastas küll.
Mu naine oleks andnud oma elu selle väikse tüdruku eest.
Ta oli kõike seda, mida ta oli osanud unistada.
Kuid oma katkisuse pärast ei suutnud ta täita Sara vajadusi.
Mis? Rääkisime vajadustest?
Täitmata vajadus teeb inimese haigeks.
Täidetud vajadus toob uuesti tervise.
Kui inimene terveneb, hakkab ta kasvama ja õitsema.
Elu esimesed kaks aastat ja 9 kuud emaüsas,
tolle perioodi suurim vajadus on koht ema rinna najal.
Mitte ainult toitmise mõttes.
See on koht, kust saab hoolitsust ja lohutust.
Koht, kus kogeda soojust, kiindumust, õrnust,
empaatiat ja armastust, mis voolab emast välja.
See on koht, kust võid saada tröösti.
Kui sa kardad, oled üksinda või näljane.
Kui su vend kiusab sind, sest sa ei meeldi talle.
Tol ajal nõudis Micah kogu meie tähelepanu.
Ta oli kade väikse õe peale.
Tol perioodil vajab laps ema,
kes jookseb nutva, hirmunud lapseni ja tunneb hetkega ära ta vajadused.
Ta võtab lapse oma rinna najale.
Laps õpib rinna najal oma usaldama ema.
Mida laps õpib usaldama? Ta vajadused täidetakse.
Paljudel meist pole usku, et kui me elus tekib vajadus,
siis Taevane Isa annab oma elu, et täita meie vajadusi.
Paljud pole saanud seda esimestel eluaastatel kogeda.
Sarast sai lastehoidjate hirmutaja, kui ta õppis liikuma ja kõndima.
Väiksena oli ta tubli, kuna elas teistest sõltumatult.
Teised ei läinud talle korda.
Tal oli kindel oma tahtmine ega vajanud kedagi.
Me perele see sobis, kuna elasime kriisis.
Peagi saime aru,
et Saral puudus võime luua suhteid teiste inimestega.
Ta ei osanud võtta vastu armastust.
Ta ei suutnud usaldada teisi inimesi.
Tol ajal täitsime mõlemad pastori ülesannet.
Tegime seda ajendatult ja soorituskeskselt.
Sara veetis kõik päevad lapsehoius.
Koju tulles olid ta käed koledaid nägusid täis.
Kui laps oli tubli, joonistati talle naerunägu.
Meie tütar tuli koju 5-6 koleda näoga.
Pisut soorituskeskne kristlik lapsehoid vist.
Õpetaja püüdis korda hoida. Sara veetis pool päeva nurgas.
Ta ei viitsinud seal kaua istuda.
Ta tõmbas püksid maha ja näitas kogu rühmale tagumikku.
Pastori laps!
Sara oli 6-aastaselt naabruskonna kiusupunn.
Kõik kartsid teda,
kuna ta jäi kõigile peale hammustamise ja kaklemisega.
Panime talle kleidi selga, kuid ta rebis selle katki.
Ta lõikas kääridega oma juuksed maha.
Ta tahtis olla kuri. Ta elas teksades ja t-särgis.
Püüdsime teda süles hoida, kuid ta ei lasknud.
Jumal lõi tema kui armastuseanni oma perele.
See perekond, eriti ema, oli tol hetkel täiesti katki.
Kas ema soovis seda?
Kas ta lükkas meelega Sara eemale?
Kas ta meelega võttis ära koha oma rinnalt?
Ei.
Kui õppisime aastaid tagasi neidsamu põhimõtteid,
tegime endale kõik selleks, et tervendada oma tütar.
Ema andis endast kõik, et olukorda parandada.
Tütre sees oli aga viha ema vastu.
Just siis, kui arvad, et asjad hakkavad sujuma,
purskab peidetud viha välja ja vastandub alati ema vastu.
Õpime usaldama elu ema rinnal.
Tihti on meis peidetud viha ja me ei tea, kelle vastu.
Jumal on loonud sind armastuseks.
Kogu su elu ja identiteet vormitakse ema rinna najal.
Kuulsin kord ühe Vaimuga täidetud psühhiaatri õpetust.
Ta ütles, et 90-ndatel leiti, et depressiooni juured
moodustuvad inimese sees kahe esimese eluaasta jooksul.
See on seotud sellega,
kui palju laps tunneb hoolitsust ja armastust ema rinnal.
Depressiooni põhjustab mahasurutud viha,
mis tõuseb elus hiljem esile.
Kui Sara oli 9-aastane, mõistsime, et kõik sai alguse lootefaasis.
Probleemid said alguse Sara esimesest eluaastast.
Trisha oli ise oli oma tunnetega nii katki ja haigetsaanud,
et ta ei suutnud Sara't imetada ega ka hoida.
Istusime maha oma tütrega.
Mäletan seda päeva.
See oli tähtis päev ta elus.
Isadepäev, 14. juuni 1991.
Palusin Trisha'l talle rääkida, mis oli minevikus sündinud.
Tütar istus nagu mõned istuvad kirikus:
"Katsu mind õnnistada!"
Ta oli vihane, kuna sundisime ta seal istuma.
Ema hakkas rääkima, milline oli meie elu 1979-80.
Mis sündis 9 kuu jooksul, kui Sara oli emaüsas.
Kui ema hakkas rääkima, Sara sisemus tuli välja, kisades.
See kõlas deemonlikult, aga Püha Vaim ütles mulle:
Roomlastele 8:22-23: "kogu loodu ägab..."
Kogu loodu elab reaalselt läbi sünnitusvalu.
Igatsedes olla Jumala laps.
Sara ei tundnud kunagi, et tal oleks koht oma ema südames.
Mina jällegi olin autoritaarne isa.
Tal polnud kohta ka minu südames.
Ta ei kogenud turvatunnet ning sündis siia orvuna.
Ta elas kodus koos vanematega, kuid tal polnud hea olla.
Ta istus oma toolil ega naeratanud.
Ikka solvunud ja vihane.
9-aastasena ta tuli sellest välja...
Viimased kuus kuud ta ainult kargas ringi.
Kuid tol päeval ta sai ta kristlaseks.
Talle öeldi: "Tere tulemast!"
Ta iseloom hakkas muutuma.
Naiselikkus tema sees tärkas.
See on olnud 11-aastane tervenemise teekond.
See pole veel lõpule jõudnud.
11 aasta jooksul on Jumal ta täielikult muutnud.
Paljud inimesed on halvatud armastuse valdkonnas.
Nad on elanud kaks esimest eluaastat kodus,
kus nad olid muidugi armastatud.
Ema oleks andnud elu laste eest.
Ema läbis siis emotsionaalset kriisi.
Ta võis elada abielukriisi keskel
või surmväsinuna teise lapse eest hoolitseda.
Ta ei suutnud täita oma lapse armastusevajadust.
Kreeka keeles on see "storge" ehk "perearmastus".
See tähendab hoolitsust, õrnust, kaastunnet.
See ei ole tingimata inimestevaheline armastus.
Seda leidub ka loomariigis.
Imetajatel on esmane hoolekandja ema.
Meie esmane hoolekandja kahe esimese eluaasta jooksul on ema.
Storge armastus jõuab meieni kolmel viisil.
Armastuse puudutuse kaudu.
Armastuse pilgu vahendusel.
Õrna ja armastava hääletooni vahendusel.
Meie kõige sügavam vajadus esimese 9 kuu ja kahe aasta jooksul,
on tunda oma ema õnnistust ja lahket tervitust.
Olla soovitud, võta vastu hellitusi emalt.
Vajame kohta oma ema rinnal,
kus kuulda hellitavaid sõnu, tunda armastuse puudutusi.
Näha ema silmi, pilku.
Mis tähendab, kui laps nutab oma voodis?
Ta ütleb: "Ema, mul on vajadus."
Ema tuleb ja võtab lapse sülle.
Armastuse puudutus.
Ta räägib lapsega.
Mis sul on puudu?
Õrn, hooliv, armastav hääletoon, mis on täis heakskiitu.
Ta vaatab armastusega beebi silmadesse.
Sel hetkel täidab ta beebi kõige suurema vajaduse.
Mähkmevahetus.
Beebi elu kõige suurem vajadus.
Siis võtab ema beebi oma rinna najale.
Isegi kui beebi sööb pudelist,
peaks ta olema ema rinnal, mitte põrandal padja peal nagu Sara.
Kuid mu naine oli liiga katkine ja väsinud poja haiguse pärast.
Kiindumus ütleb: "Sa meeldid mulle."
"Sa oled minu jaoks väärtuslik."
"Sa kuulud siia. See on sinu turvaline koht."
"Tahan, et sa oled siin."
Kui ma teenin inimesi, püüan olla avatud ja siiras.
Tahan oma puudutusega aidata neid mehi,
kui Jumal täidab sügavaimat armastusevajadust.
Üks mees rääkis mulle
Teise maailmasõja natsilaagrite aegsest uuringust.
Ühes laagris uuris arst kiindumuse tähtsust imikute jaoks.
Ta võttis 50 vastsündinut oma emade juurest ära.
Imikud viidi kliiniliselt steriilsesse ümbruskonda.
Õed pidid täitma kõiki imikute vajadusi.
Vahetama mähkmeid ning söötma neid.
Kuid nad ei tohtinud imikuid sülle võtta.
Nad ei tohtinud imikutega rääkida.
Nad ainult täitsid nende üüsilisi põhivajadusi.
Poole aasta jooksul kõik need 50 imikut surid.
Jumal lõi meid armastuse jaoks.
Me ei saa elada ilma.
Kirjutatud on palju artikleid rahvusvaheliste ülikoolide uuringutest,
mis käsitlevad puudutuse mõju.
Uuringutes on tõestatud,
et kui inimene ei tunne päevas 12-t tervet armastuse puudutust,
on tal 4-10 kordne risk haigestuda vähki, reumasse või südamehaigustesse.
Kui inimene ei tunne vähemalt 12-t puudutust päevas.
Teaduslikult tõestatud.
Sa vajad storge armastust!
Sa pead seda tundma!
Kui sa seda ei tunne... See on su põhivajadus.
Mäletad, mis on vajadus?
Täitmata vajadus teeb haigeks.
Teaduslikult tõestatud!
Tundmata päevas 12-t puudutust, hakkab su ihu närtsima, sa sured.
Mu naine ütleb pidevalt: "Sa pole mind piisavalt puudutanud!"
Mis vanadekodudes tehakse? Sinna tuuakse lemmikloomi.
Nad toovad vanadekodusse koeri,
kuna ka lemmikloomad võivad osutada kiindumust.
Loomad loovad vanuritele tervema keskkonna.
Vajad armastust, sest sind loodi selle jaoks.
Vajad ka silmkontakti.
Luuka 11:34 ütleb, et silmad on hinge peegel.
Kui lähed imiku juurde, mis ta teeb?
Kõigepealt ta uurib sind.
Enne, kui sain tunda armastuse puudutust,
hoidsin beebidest eemale.
Kui lähenesin beebile ja ütlesin, et ta on armas,
hakkas beebi karjuma.
Armastus ei olnud mu jaoks loomulik.
Beebid said sellest aru.
Nad suhtlevad hinge tasandil.
Kui keegi tuleb beebi juurde, sirutab imik käe välja.
Nad tunnetavad, kui armastus on inimese jaoks loomulik.
Beebi laseb end sülle võtta.
Imikud suhtlevad silmadega.
Mis siis, kui ema on stressis?
Samuti, kui ta on hõivatud teise lapsega,
püüdes teda elus hoida?
Siis Sara nutab ja ema jookseb ta juurde,
aga ta on nii stressis, et püüab last lihtsalt vaigistada.
Ta peab jooksma teise lapse juurde, vaatama, kas ta on ikka veel elus.
See laps ei tunne storge armastust.
See teeb lapsele haiget.
Aastal 1998 avaldas New York Times ühe uuringu.
Üks arst imestas, mis juhtus nende orbudega,
kes adopteeriti Rumeeniast, kui raudne eesriie langes.
Ta otsustas asja uurida ja kviia läbi uuringu.
1989 langes raudne eesriie.
Nägime ka siin sealsete lastekodude kohutavat olukorda.
Nägime nälginud imikuid.
Suurest armastusest lendasid ameeriklased Rumeeniasse,
maksid suuri summasid laste adopteerimise eesmärgil.
Tuhanded imikud toodi koju.
Imikud, kes olid sünnist saati hüljatud.
Koostades 5 aastat hiljem uuringut, tulid välja jubedad faktid.
Paljud lapsed olid ilma põhjuseta pimedad.
Mõned olid kurdid ning teised tummad.
Uuringus kirjutati, et esimeste elukuude jooksul
ei hakanud laste ajudes teatud kemikaalid tööle.
Need kemikaalid olid seotud puudutuse ja hoidmisega.
Ilma armastuseta ei tööta need kemikaalid ajus õigesti.
Uuringus kirjutati, et lapsed veedavad oma ülejäänud elu
kurtide, tummade ja pimedatena, kuigi kõik organid on terved.
Ühendus kuulmis-, kõne-, nägemisorganite ja aju vahel puudus.
Seda vaid storge armastuse puudujäägi tõttu.
Aga meie, mehed...
Machomehed...
Meie seda ei vaja.
Kui lugesin seda uuringut, hakkasin kodus nõudma:
"Puudutage mind! Paitage mind!"
Ma ei taha vähki, südamehaigust ega reumat.
4-10 korda tõenäolisem tervis!
Kui ainult armastad kiindumust.
Kui see sulle ei meeldi, vajad varem või hiljem ravimeid,
et ravida haiguseid, mis võtavad võimust su ihus.
Jumal on loonud meid armastuse jaoks.
Kiindumuse ja läheduse jaoks.
Huvitav...
Storge armastus on eros armastuse alus.
Eros on füüsiline külgetõmme.
Eros tähendab "seksuaalset ja füüsilist külgetõmmet".
Kui laps ei tunne oma varajastel eluaastatel
piisavalt palju õrnust ja storge armastust,
hakkab miski valesti minema.
1. Peetruse 4:8 ütleb: "armastus katab kinni..."
Mis on selle vastand?
Armastuse puudus toob esile.
See jätab endast järgi häbi.
Mustuse tunde.
Mis juhtub lastega, kes on jäänud ilma storge armastusest?
Mis juhtub nendega murdeeas?
Varajased kokkupuuted seksuaaleluga.
Nad otsivad armastust valedest kohtadest.
Storge armastus väärastub paljudel just teismeeas.
Neid ajendab ebaterve seksuaalne vajadus,
instinktid ja fantaasiad.
Olen veetnud viimased 15 aastat, aidates murtud inimesi.
Promise Keepers toetas 1998 aastal juhte ja avaldas,
et 62% neist on mingil moel seotud pornograafiaga.
40% kristlikest juhtidest rikub abielu.
Iga neljas kümnest.
Seksuaalne ebamoraalsus õitseb koguduse sees nii nagu väljaski.
Seda seetõttu, et me ei käsitle probleemi tuuma.
Jumala Kuningriigi põhialus
on armastuse vastuvõtmine ja selle edasiandmine.
Oleme püüdnud kätte saada ande ja kõike muud.
Mitte aga seda põhialust:
armastuse vastuvõtmine ning edasiandmine.
Annid ja kõik muu Jumala Kuningriigis
peaksid voolava välja sellest armastuse põhialusest.
Oleme näinud,
kuidas suured Jumala mehed langevad ebamoraalsusesse.
Viimaste nädalate jooksul
on see juhtunud suurte Jumala teenijatega Põhja-Ameerikas.
Kuuleme sellest enne teisi, kuna teenime Jumala sulaseid.
Mõned nendest olukordadest tuuakse peagi avalikkuse ette.
Oleme aidanud paljusid, kellel on seksuaalsõltuvused.
Need mehed ja naised armastavad Jumalat oma eludega.
Jumal on kasutanud neid erinevate rahvaste hulgas.
Lõpuks nad tulevad meie juurde
murtud, lagunenud abieludega, valedes suhetes ja pornosõltuvustes.
Üks mu esimene küsimus on:
"Kas sul oli sügav, pühendunud suhe oma emaga?"
Vastus kõlab: "Ei."
Kas su ema imetas sind? - Pole õrna aimugi.
Kas mäletad, et oleksid istunud oma ema süles?
Kui olid öösel hirmunud, kas su ema tuli su juurde?
Kas ta lamas su kõrval, hoidis sind kaisus?
Kas ta oli sinu turvaline koht? Kas ta trööstis sind?
Väga tihti, kohtudes meestega, kes on sõltuvuses seksist,
on tegu meestega, kellel polnud kohta ema rinna najal.
Need asjad käivad käsikäes.
Kui puudub terve storge armastuse alus,
võtab selle koha eros armastus.
Lapsepõlves ja murdeeas
on mehed sõltuvuses masturbeerimisest ja pornograafiast.
Väike poiss otsib sellest turvatunnet ja tröösti.
Mäletate, et inimese teeb haigeks täitmata jäänud vajadus.
Inimene hakkab otsima armastust valedest kohtadest.
Olen aidanud usklikke naisi,
kelle süda on põlenud Jumalale, kuid kes leiavad end valedest suhetest.
Pidevalt kuulen:
"Otsisin kedagi, kes hoiaks ja kallistaks mind."
"Mu mees on töönarkomaan. Vajasin kedagi, kes hoiaks mind."
See on püüdlus täita vajadus, mis on jäänud täitmata.
Eros on tagajärg.
Vaatame kirja Roomlastele.
Tahan, et saad sellest aru.
Roomlastele 1.
Inimesed küsivad, kus leidub "storge" armastus Piiblis?
Ma ei tea, kus see on.
Ma pole seda veel leidnud.
Miks sa sel teemal siis õpetad?
Kahes kirjakohas mainitakse kreeka sõna "astorgos".
Samuti on teisi kohti, aga toon välja need kaks.
Nendes kohtades räägitakse, mis on perearmastuse puudus.
Roomlastele 1:25 "Nad on Jumala tõe vahetanud vale vastu."
Need on inimesed, kes kord tundsid Jumalat.
Roomlastele 1:26-32:
"...naised on ju vahetanud loomuliku vahekorra loomuvastasega,
nõndasamuti ka mehed,
loobudes loomulikust vahekorrast naisega,
on oma tungis süttinud üksteise vastu - mees on teinud mehega nurjatust..."
"Nad on andnud end kõlbmatu mõtteviisi kätte,
tegema seda, mis on väär;
nad on tulvil igasugust ülekohut, kurjust, ahnust ja tigedust,
täis kadedust, tapmist, riidu, kavalust, kiuslikkust,
nad on keelekandjad, laimajad, Jumala vihkajad, julmurid, ülbed,
kelkijad, halva peale leidlikud, vanematele sõnakuulmatud,
mõistmatud, truudusetud, leppimatud, halastamatud."
Neil puudub storge armastus.
Neil puudub perearmastus.
Kui su sisse ei ole rajatud storge armastuse alust,
on selle asendanud "astorgos" ehk armastusepuudus.
Armastuse asendab seksihimu, fantaasiad ja vajadused.
Ometi ühel ajal nad tundsid Jumalat.
Vaatame veel 2. Timoteose kirja.
See on teine kirjakoht, kus kasutatakse sõna "astorgos".
2 Timoteose 3.
Teate seda kirjakohta hästi, see räägib lõpuaegadest.
"Aga see olgu sul teada, et viimseil päevil tuleb raskeid aegu,
sest siis on inimesi, kes on enesearmastajad, rahaahned..."
Huvitav asi storge armastuse puhul on see,
et kui oled seda tundnud ja oled täis storge armastust,
oled ka täis armastust, kaastunnet ja empaatiat.
Käid armastuses, täites teiste vajadusi iseenda arvelt.
Kui sul aga pole armastuse alust, hakkad käima lõbus ja naudingus.
Kuidas täita enda vajadust teiste inimeste arvelt?
1 Roomlastele 3:2.
Nad on: "enesearmastajad, rahaahned, kelkijad, ülbed,
teotajad, sõnakuulmatud vanemaile, tänamatud, nurjatud, halastamatud..."
Jälle sõna "astorgos" ehk storge armastuse puudus.
"...leppimatud, laimajad, ohjeldamatud, jõhkrad, hea põlgajad,
reetlikud, tormakad, upsakad, rohkem lõbu- kui jumalaarmastajad,
kellel on küll jumalakartuse nägu..."
Järelikult on need inimesed, kes käisid kord Jumalaga.
Kuid nad salgasid ära Jumala väe, mis oleks võinud nende elusid muuta.
Sest Jumala vägi, mis muudab inimese elu,
on kiireim viis jõuda Isa kõige sügavamasse rüppe.
Isa tingimusteta armastuse kogemine muudab sind kiiremini kui miski muu.
See muudab kogu su elu.
Kuid need, kes hülgavad ära storge armastuse,
kuna nad pole seda oma lapsepõlves kogenud,
siis vaata, mis sõnad neid ja nende elusid iseloomustavad.
Meie tele-eetrites on aastaid olnud üks saade,
mida ka John ja Carol kord puhkusel olles nägid.
Saade räägib Aafrikast ja lugu ise oli sellest,
kuidas 50-60ndatel oli seal üks reservaat,
kus elas suur elevantide kari.
Kord tabas seda reservaati suur põud
ja elevandid hakkasid surema, kuna polnud piisavalt toitu ega juua.
Rahvas mõtles, mida nad küll teha saaks
ja ütlesid, et ainuke võimalus on elevandid tappa, et neile armu anda.
Neil polnud suuri veokeid, millega suuri elevante päästa,
kuid neil olid siiski sellised autod,
millega beebielevandid teise maa ossa ära viia,
kus oli juua ja toidust.
Nii et nad tapsid kõik täsikasvanud elevandid
ja viisid beebielevandid kolme teise reservaati.
Need elevandid moodustasid nö noorukite gängid.
Neil puudus vanemate armastus.
Kui sa telekas elevante näed, siis kus need beebielevandid alati on?
Otse oma ema all!
Pidevas ühenduses ema ja voolava storge armastusega.
Mis juhtub, kui beebi mudasse kinni jääb?
Kogu kari tuleb ja aitab ta sealt välja.
Neil on armastav ja kosutav perekonna tunne.
Kuid nüüd on korraga 3 noorukieas elevantide karja,
kel puudub vanemlik armastus.
Korraga leitakse piirkonnast mitmeid surnud ninasarvikuid.
Kõik 3 elevantide karja muutusid vägivaldseks, rünnates külasid
ja rahvas ei saanud aru, mis toimub?
Nii et nad uinutasid elevantide karja juhi,
et uurida, mis põhjustab seda vägivaldset käitumist?
Nad avastasid, et nende elevantide testosterooni tase
oli kümneid kordi kõrgem kui täiskasvanud elevantide oma.
Ja nad said teada,
et need nö beebielevandid on seksuaalselt aktiivsed juba enne,
kui see peaks teaduslikult üldse võimalik olema.
Selles eas elevandid ei seksi.
Kuid ometi nad tegid seda, olles samas täis raevu ja meelevalda.
Nii et uuring kinnitas,
et selle põhjuseks oli vanemliku armastuse puudumine.
Nad asendasid vanemliku armastuse seksuaalsusega
ja isegi kemikaalid nende organismis hakkasid asendama
õrna ja hellitavat ema puudutust,
nii et testosteroon tõusis lakke ja nad said liiga vara täiskasvanuks.
Kas tuleb tuttav ette mõne teise seltskonna osas tänapäeval?
Nad pidid tapma iga karja meesjuhid
ja tõid teistest maadest täiskasvanud elevandid asemele.
Need täiskasvanud elevandid võtsid hoolt "beebide" eest,
kelle testosteroon langes koheselt
ja lõppesid ka vägivaldne ja seksuaalne käitumine.
Neist sai taas normaalne perekond.
Ja me mõtleme, miks seksuaalsõltuvus nii kiirelt koguduses kasvab?
Miks see nii kiirelt kogu maailmas kasvab?
Avad sa teleri, raadio või ajakirjad -
kogu me ühiskond on nii haaratud seksuaalsusest!
Kuid seda ebatervel moel.
Seksil pole midagi viga, kui see jääb abielu raamidesse.
Kuigi, probleem tekkib siis,
kui abikaasad püüavad seksi abil rahuldada oma storge armastust.
Sest sel juhul muutub suhe manipuleeritavaks
ja tavapäraselt on mees see,
kes 2-4 aasta pärast on oma naisest kõik mahlad välja pigistanud,
püüdes rahuldada oma rahuldamata vajadusi.
Kuid sellega veel see needuslik olukord ei lõppe.
Vaatame korra ekraanile.
Siin on tsükkel,
mis iga järgneva sammuga kogub tuure.
Kõik saab alguse haavast, mis on tingitud storge armastuse puudumisest.
Küsimus pole selles, et sind lapsepõlves ei armastatud,
vaid sa lihtsalt ei saanud õiget armastust.
Seda kas tänu vanemate kriisidele,
ema pidevale tööl käimisele pere majanduslike raskuste tõttu jms.
Ja kuna ema polnud olemas su jaoks ning oli koju jõudes surmväsinud,
ei leidnud sa ka turvapaika tema rinnal.
Katmatuse tunde tõttu tekkis häbi.
Sa ei tundnud turvatunnet ja see viis siin järgmise asjani:
häbi tekitab sus' tunde, et sul pole tröösti ega turvapaika,
mis jätab sulle vaimselt orvu tunde,
mis omakorda on seotud orja staatuse vs poja staatusega.
Suuremaks saades tulevad mängu hirm ja ebakindlus.
Sa pole lapsest saati kogenud turvalisust ja tröösti;
sul pole olnud kedagi, kes sind hoiaks, kaitseks ja hellitaks.
Hirm ja ebakindlus viib aga vihani,
mille taga polegi midagi muud, kui allasurutud hirm ja ebakindlus.
Viha võib olla mahasurutud, hõõguv ja passiivne,
kuid võib muutuda ka välispidiseks agressiivseks vihaks,
mis on tavaliselt suunatud oma vanemate ja nendega puuduva sideme vastu.
Viha aga viib eraldatuse ja sõltumatuseni.
Me eraldume oma suhetest.
Kui meie püüdsime jõuda oma tütreni,
siis vaatamata sellele,
et Jumal oli tervendanud nii minu, mu naise kui poja,
oli juba liiga hilja!
Ta elas otsekui müüri taga meist kõigist.
See oli kui kontrolli ja enesekaitse müür.
Kaitsemüüri korral laseme inimesi vaid teatud kaugusele
ja meist saavad kui "uudiste ankrud",
kes räägivaid vaid ilmast, uudistest ja spordist.
Kristlastena ja juhtidena lisandub sinna veel ka jumalariigitöö.
Me ei oska olla ehedad ja avatud.
Ei oska jagada oma elu ega luua lähedasi suhteid.
Seega, kuna me armastuse vajadus pole kaetud, tekkib valu.
Mäletate - rahuldamata vajadus teeb haigeks!
Seega su valu hakkab otsima katet naudingutest
ja tekkivad võlts kiindumused,
mis on lähtunud ebatervetest ihadest.
Ja korraga oleme seotud erinevate inimeste, kohtade, alkoholi, uimastite,
seksi -ja toidusõltuvusega.
Nii et me oleme emotsionaalselt seotud.
Otsides armastust valedest kohtadest...
Me kõik oleme loodud armastuse jaoks - seda nii vastu võtma kui jagama.
See on see, milleks Jumal meid lõi.
Ebatervete suhete tõttu kaotame aga austuse ja eneseväärikuse.
Kogeme eraldatust nii Jumalast, teistest, iseendast kui elust üldse.
Meil puudub terve minapilt.
Tulemuseks tühjus ja tunne, et elu on liiga valus.
Paljud meist mäletavad oma lapse -ja noorpõlve,
kus me keset ööd oma voodis lihtsalt nutsime.
Selline tunne oli, et süda hüppab rinnust välja,
kuna me ei kogenud armastust ega kohta oma ema või isa südames.
Elu tundus liiga valusana, mistõttu palusime, et:
"Jumal, tule võta mind ja vii mind taevakoju!
Ma ei taha enam elada nii!"
Selliste soovide näol on tegu varjatud surma soovidega
ja need ei kao lihtsalt niisama.
Su keha saab signaali, et sa ei taha enam elada ja arvestab sellega.
Ja korraga tekkib sul probleeme lihaste või koordinatsiooniga,
sul tekkib allergia või astma...
Tundub, et kõik hakkab minema allamäge.
Oled äärmiselt vastuvõtlik õnnetustele, mida tundub juhtuvat ikka ja jälle.
Tundub, et iga võidu ja edu asemel koged hoopis kaotusi ja põrumist.
Ühtlasi peitub su sees üks varjatud viha
ja sa ei tea, kust see tuleb.
See võib olla seotud su ema või isaga, aga tihti ka Jumalaga,
sest sa tunned, et elu pole olnud õiglane su suhtes.
Inimesed, kes pole elu algusaastatel kogenud storge armastust,
just nii tunnevadki - et elu pole õiglane.
Nii et nad sõdivad ja maadlevad kõigega.
Kui aga ootad liiga sageli Jeesust tagasi ja pead elu koguaeg ebaõiglaseks,
tabavad sind 40-ndates stressiga seotud haigused.
Mind tabas see kõik 38-aastaselt, kus mu tervis oli mitmes vallas tuksis.
Mu immuunsüsteem oli täiega nõrk ja igasugu haigused tabasid mu ihu.
Kõik seetõttu, et olin noorukieast saati tahtnud surra ega tundnud elust rõõmu.
Mul avastati 30'lt selgroo reumatiit ja öeldi, et 40'lt olen juba ratastoolis.
Kui omadega juba sinna maale jõuad, hakkad raudselt otsima abi.
Nii et ma hakkasin uurima teatud printsiipe
ja paluma palveid, mida peagi siingi palume.
Mu seljas pole enam mingit artriiti
ja parimad arstid, kes selle diagnoosisid, ei leia seda enam mu ihust.
Olen murdnud nende varjatud surmasoovide mõju,
millele mõtlesin nii palju aastaid.
Olen käinud tervendusteenistustel ja palunud erinevaid palveid,
nii et pole enam 11 aastat pidanud arsti juures käima.
Ühtlasi on ihu tervenenud lapsepõlves saadud armidest
ja murtud luudest.
Varem ainult õnnetusi minuga juhtuski.
Kuid ma pole arstil käinud 11 aastat, kui üks tobe surfiõnnetus välja arvata,
mille põhjustas ka mu oma sulaselge rumalus.
Mõned lihaserebendid tänu sellele, et püüdsin 49-aastasena olla 20-nene.
Mäletad - rahuldamata vajadus teeb su haigeks,
kuid rahuldatud vajadus terveks.
Täna õhtul saavad inimesed siin üleloomulikult terveks -
nii emotsionaalselt kui füüsiliselt.
Kuidas seda teostada?
Esmalt tuleb mõista, et täiskasvanu eas pole kedagi,
kes suudaks täiel määral täita meie armastuse vajadust.
Mitte keegi.
Jah, ema ja isa olid selleks loodud.
Isa peamiselt siis, kui olid 3-5 aastane.
Ema peamiselt raseduse ajal ja kahel esimesel eluaastal.
Kuid täiskasvanu eaks saatis Jumal oma Poja Jeesuse surema,
et sa võiks saada vabaks.
Et su sügavaim storge armastuse vajadus
saaks rahuldatud Tema läbi.
Kuid me peame jõudma punkti, kus me ei süüdista enam oma vanemaid,
sest eelmise ja tänase korra jutu põhjal võid sa mõelda,
et oled täiesti lootusetu juhtum!
"Armas aeg, elu pole olnud õiglane! Kõik on olnud täiega metsas!"
Ja sa paned kogu vastutuse oma vanemate peale
või süüdistad Jumalat kõiges juhtunus.
Kuid see pole nii.
Sa pead mõistma, et vanemad, kelle Jumal sulle andis,
polnud päris need, keda Ta oleks tahtnud anda.
Las ma korrata seda.
Vanemad, kelle Jumal sulle andis, polnud need, keda Ta oleks tahtnud anda.
Jumalal oli plaan, et Aadam ja Eeva ei tee kunagi pattu
ja et täiuslik armastus kandub edasi põlvest põlve.
Et sul on iga päev võimalus näha täiuslikku armastust
oma vanemate silmis ja südames.
Aga meie esiisade patt, mis lähtus Aadama ja Eeva langemisest,
on hoopis kandunud edasi põlvest põlve
ja tekitanud sinu emas ja isas valu ning haavu.
Ja kuna nemad ei järginud Eelija Jumalat;
Jumalat, kes toob tervenemise ja taastumise, siis...
Nad võisid ehk isegi järgida Jumalat,
aga kas nad järgisid armastuse või käsumeelsuse Jumalat?
Paljud me vanemad on tundnud vaid käsumeelsuse
ja mitte armastuse Jumalat.
Ja ometigi püüdis Jumal saada sind oma armastusega kätte.
Nii paljud, kes on lapsepõlves haiget saanud,
arvavad, et Jumal oli ebaõiglane. Ei olnud!
Me ise peame laskma Tal tulla
ja rahuldada me südame sügavaima igatsuse armastuse järele.
Peame olema valmis laskma oma müüridel langeda
ja vabastada end ka võltsarmastusest.
Sest kui sa arvad, et su pruut, peika või abikaasa
suudab täita su sügavaima armastuse vajaduse,
sead sa end valmis suureks valuks ja lüüasaamiseks,
sest see suhe saab olema kui kaks konti ilma koerata,
kus üks sööb lõpuks teise ära.
Millele teie arvates 8 abielu 10'st tuginevad?
Te imate üksteisest kõik elumahlad välja,
kuna püüate teisie inimese kaudu
rahuldada oma storge armastuse vajadust.
Kuid Jumal ise tahab rahuldada selle sügavaima vajaduse.
Ja kui sinus on see rahuldatud, saad selle rahuldada ka teises.
Rahuldamata vajadus teeb haigeks.
Nii et seni, kuni su storge armastuse vajadus
pole rahuldatud Jumalas,
on ka kõik su suhted ebaterved,
tuginedes kontrollile ja manipulatsioonile.
Sest kui sul on rahuldamata vajadus,
püüad sa seda läbi erinevate olukordade kellegi käest saada.
Me peame jõudma punkti, kus mõistame,
et vajame Jumalat selle vajaduse rahuldamiseks.
Ühtlasi pead mõistma, et sa pole ei teisejärguline ega ka ohver
kõige lapsepõlves saamata jäänud asjade pärast.
Sest kõige eelmine kord ja täna kuuldu põhjal võid sa leida,
et oledki vaid kui ohver.
Et see on nende ja mitte sinu süü!
Ei, ei ei.
Jeremija 1:5 on öeldud:
Enne kui ma sind emaihus valmistasin, tundsin ma sind,
ja enne kui sa emaüsast välja tulid, pühitsesin ma sinu..."
"Pühitsema" tähendab, et Ta tegi su pühaks ja puhtaks.
Jeremija 31:3
"Ma olen sind armastanud igavese armastusega,
seepärast jääb mu osadus sinuga."
Igavene armastus tähendab seda,
et su elus pole olnud kordagi, kus Ta poleks sind armastanud.
Ta on tõmmanud sind ja käinud sinu järel.
Psalmid 27:10
"Sest mu isa ja ema hülgasid minu, aga Issand võtab mu üles."
Psalmid 139:15-19 ütleb, et Jumal on sind loonud
ja su ema ihus sind valmistanud.
Nii et Jumal on su valinud ja sa pole mingi tööõnnetus.
Tema lõi, tundis ja valis sind, nii et sa pole juhus ega õnnetus.
Isegi kui sind eostati väljaspool abielu
ja sul pole olnud või sa pole tundnud oma isa,
pole sa siiski mingi õnnetus, sest ainult Jumal saab anda elu.
Seega ükski inimene siin ruumis pole õnnetus.
Ja kui sind eostatigi väljaspool abielu, oled igati heas seltskonnas,
sest sama asi juhtus ka Jeesusega.
Jumal otsustas sinu loomise ja viljastumise üle;
Tema otsustas seemneraku ühtimise munarakuga
ja selle, et sa said loodud Tema näo järele.
Nii et isegi kui sa oled kas hingeliselt või füüsiliselt haiget saanud;
kui sa pole kunagi saanud olla oma ema rinna naal'
ja oled kogenud hülgamist kas ema või isa poolt,
siis tea, et Jeesus on öelnud Johannese 14:18,
et Ta ei jäta sind orvuks, vaid tuleb su juurde.
Ja Ta laseb sul kogeda oma armastust mitmel erimoel.
Ja Isa ning Tema rajavad kodu su südamesse.
Nii et niipea, kui hülgamine sind tabas, mida Jumal tegi?
Kuid kas sa võtsid selle vastu?
See on see küsimus.
Kui keegi püüdis sind hoida ja trööstida, kas võtsid selle vastu?
Läksin mõni aasta tagasi golfiväljakule ja mu isa oli seal.
Juhtisin oma isa Jumala juurde, kui olin 38-aastane
ja meist said parimad sõbrad ning üksteise kangelased.
Ta oli selle 38 aasta jooksul vaid korra mind aidanud
ning lauset "Ma armastan sind" ootasin alati "homme õhtul".
Me polnud mitu kuud näinud, nii et ta tuli oma sõprade kambaga,
haaras mu oma embusse, nuttis ja muudkui korrutas: "Ma armastan sind!"
Nii et isegi kui oled saanud ilmutuse Jumala armastusest
ja omad lähedast, sooja ning austavat suhet oma isaga,
oled sa seda siiski valmis vastu võtma, kui keegi seda kangesti jagada püüab?
Mida me teeme peale esimest korda, kui oleme kogenud hülgamist?
Ja kuigi ka Jumal püüab sind oma armastuses kätte saada,
lased sa Ta vaid teatud kaugusele
ega lase Tal end täita selle storge armastusega,
mis rahuldaks su sügavaimad vajadused.
Nii et selle asemel, et võtta vastu Jumala armastust,
otsustame me võltsallikate kasuks.
Me laseme Ta vaid teatud maani, kuna kardame hülgamist.
Kuid Jumal tahab täita su sügavaima vajaduse
oma storge armastusega.
Ta tahab täita sellega su hinge surnud alad.
Paljud aga pole kindlad, kas saavad usaldada Teda?
Jesaja 49:15-16
"Kas naine unustab oma lapsukese...?
Ja kui nad ka unustaksid, ei unusta mina sind mitte.
Vaata, ma olen sind märkinud oma peopesadesse..."
Vaata ka Jesaja 66:11
Võrratuim salm, mida tean ema südame ja Isa Jumala kohta.
"Et võite imeda ja küllastuda tema troostirindadest,
et võite juua ja ennast kosutada tema ohtrast emarinnast!"
Kes küll täidab selle vajaduse mu elus?
"Sest nõnda ütleb Issand:
Vaata, ma juhin tema juurde rahu otsekui jõe,
ja rahvaste rikkused otsekui tulvava oja;
teie lapsi kantakse kätel ja hellitatakse põlvedel."
See on storge armastus! Ja kes seda teeb?
"Otsekui trööstiks teid ema, nõnda trööstin ma teid -
ja teid trööstitakse Jeruusalemmas."
Jeruusalemm on võrdpilt Kristuse ihust.
Jumal ütleb, et Ta täidab su sügavaima vajaduse hellituste järele.
Ta täidab su elu storge armastusega.
Ma ei suutnud seda varem mõista.
Jagasin teiega eelmine kord oma tunnistust sellest,
mis minuga juhtus 1995 a novembris
ja kuidas Jumal hakkas taastama mu suhet mu lastega.
Samas valmistas mulle armastus, lähedus ja kiindumus oma naisega
endiselt probleeme.
See küll tärkas, kuid oli endiselt raske mu jaoks.
Külastasin Isa süda konverentsi 1996 aasta märtsis,
kuhu olin sõitnud maha tuhandeid kilomeetreid.
Olin terve elu maadelnud pornosõltuvusega,
kuni sain päästetud ja sain sellest vabaks.
Naised ja nende rinnad köitsid mind juba väiksest peale,
kuid ehk oli põhjuseks see, et mind poldud kunagi rinnaga toidetud.
Mu ema polnud mind kunagi oma embuses hoidnud.
Ei mäleta, et oleksin lapsena kuulnud: "Ma armastan sind!"
Mu vend kinnitas seda, kui temal selle kohta küsisin.
Ta vaid naeris ja ütles, et ei mäleta küll, et oleks midagi sellist eales kuulnud.
Nii et juba väga varasest east sain ma haaratud pornograafiast
ja kõigest ebamoraalsest, perverssest ja sõltuvust tekitavast.
Kogu see jama, millega püüad täita oma storge armastuse vajadust.
See tähendas mu jaoks ebamoraalset elu kuni 27-eluaastani,
mil' sain Jumala poolt päästetud.
Sellest päevast peale pole kordagi vaadanud porno poole.
Samas aga mu mõtted.... Madin, mis ei lakka kunagi.
Kui su naist pole kaasas, nooguta ja ütle: "Jah ma tean, millest sa räägid!"
Kui on kaasas, raputa pead, otsekui sa ei teaks, millest jutt käib.
See on teema, kus võid hetkel valetada.
Kuna ma olin hästi sihikindel, tõotasin iseendale,
et käitun korrektselt ja peletan eemale kõik mõtted ja kujutelmad,
alistades need Kristuse sõnakuulelikkuse alla.
Kuid see on üsna väsitav ja ma mõtlesin, kas selles osas asu ei antagi?
Igatsesin kasvõi ühte päeva puhkust sellest kõigest.
Käisin taas ühel Isa armastuse konverentsil,
milleks valmistasin ette ühe roosamanna stiilis tunnistuse,
lootuses, et nad kutsuvad mu ette.
Olin enda arust hästi tubli selles vallas, kuni Steve mulle pettumuse valmistas,
kui ütles, et kutsusime sind kõnelema, et veidigi nalja saada.
No seda nad said!
Olin nii pettunud, sest oma arust oli mul hea tunnistus.
Igal juhul, ma sain jagada oma tunnistust Jumala tegudest;
Tema elumuutvast väest ja mu suhete paranemisest oma lastega.
Paljud muidugi nutsid selle peale,
sest ma juba tean, kuidas hingekeeltel tinistada.
Ja siis kutsuti Jack Winter (= talv) paluma Jack Frosti (= külm) eest.
Ja kõik jälle naersid, mis tagantjärgi on muidugi tore.
Keegi saatis mulle hiljaaegu ühest ajalehest väljalõigatud pildi,
kus torm möllas täiega ja oli jääd ja lund.
Ja keset seda kõike värises mingi mees, kes kokutades ütles:
"Selle linna linnapeaks on vist Jack Frost'i isa" (frost = eesti k "külm).
Jack Winter (eesti k = talv) on samuti saanud hulga selliseid kirju,
nii et ta on viimase 6 aasta jooksul mind juba kui lapsendanud.
Nii et Jack palus mu eest, võttes kui isana koha sisse mu kõrval.
Nagu öeldud, ma pole just väga tundeline inimene,
aga sel hetkel ulgusin täiega.
Ta astus mu ette, olles mulle kõigest rinnuni.
Ta on täna 72 aastane.
Olin siruli maas seal lava ees, kui Shirley tuli ja küsis:
"On su ema sind eales õnnistanud?"
"Oo, ei! Ma ei tea, kas suudan seda kõike kanda!"
Ta ütles, et tahab võtta palves mu ema koha
ja ta hakkas ütlema välja asju, mida olin alati oma emalt oodanud.
Mulle pole küll kunagi väga meeldinud need ilmingud,
mis sellistel puhkudel aset leiavad
ja ma olin alati öelnud, et mina küll nii ei tee.
Aga seal ma olin - rappudes nagu kuivale tõmmatud kala.
Inimlikult mulle ei meeldinud see ja ma tahtsin, et see lõppeks,
kuid tema muudkui palvetas, tuues esile ühe asja teise järel.
Ma polnud kunagi kogenud ema embust, rinnaga toitmist ega lähedust,
nii et ma ainult nutsin ja tundsin, kuidas pean sealt ära saama.
Läksin ja tulin tagasi järgmisel hommikul.
Kuidas see käiski? Rahuldamata vajadus...?
Aga rahuldatud vajadus...?
Rahuldamata storge armastus tekitab tohutut seksuaalset iha.
Jumalast lähtuv seksuaalne iha on igati terve ja normaalne,
kuid rahuldamata storgest lähtuv iha tekitab igasugu impulsse ja fantaasiaid.
Meestena teame seda väga hästi.
Rahuldatud vajadus teeb sind aga vabaks.
Rahuldatud vajadus aitab sul kasvada küpsuses.
1996 aasta märtsis oli mu südame sügavaimaks igatsuseks
kogeda Isas peituvat ema südant.
Sest väikse lapsena polnud mul kohta oma ema rinnal,
kuna ta oli väga kõrgel tasemel naine, keda kõik hindasid ja armastasid,
kuid kes elas kogu oma elu vaid õpetajana,
tehes minu lapsepõlve ajal oma magistri kraadi ja vaid õppides.
Nii et mul tegelikult nagu polnudki ema.
Sinna saali tagasi tulles otsisin seda naist,
kes oli palvetanud mu eest.
Ma ei teadnud isegi ta nime.
Kuid sinna saali sisenedes olin kui uus inimene.
Mu sees polnud enam seda rahutut püüet
rahuldada läbi silmahimu oma rahuldamata armastuse vajadust.
Ma ei pidanud enam võitlema oma mõtete ja kujutlusvõimega,
et olla ikka püha ja auline.
Esimest korda elus võisin astuda sinna saali
ja vaadata seal ringi puhta pilgu ja puhaste mõtetega.
Ja siis ma nägin Shirleyt, kes oli palvetanud mu eest
ja ma läksin teda tänama.
Enne seda ma ei teadnud ta nime, kuid nähes ta nimesilti, hakkasin nutma,
sest ka minu ema nimi oli Shirley.
"Oooo, nii lahe!"
Olles olnud kodust eemal 4 päeva, ja sõitnud maha tuhandeid kilomeetreid;
olles 4 päeva nutnud oma silmad peast, läksin tagasi koju oma naise juurde.
Jõudes koju 22.30, võttis naine mu ukse peal vastu
"deemoni kostüüm" seljas.
Laskusin usupilvedelt
maksmata arvete maailma ja rahapuuduse maailma,
nii et niipea, kui uksest sisse sain, elas naine end minu peal välja.
Tavaolukorras oleks ma vastanud samaga,
kuid leppisime kokku,
et läheme magama ja räägime sellest hommikul.
Ta jätkas sealt, kus oli pooleli jäänud ja ma ütlesin lihtsalt: "Palvetame!"
"Ma ei taha paluda! Ma tahan kohe Jumalalt vastuseid!"
"Palume ikka."
Nii et tema vaidles ja mina palusin, tema vaidles ja mina palusin.
See kestis oma tund aega ja oli päris naljakas.
Lõpuks ta jagas matsu, vihastas, istus käed rinnal ristis maha
ja ootas, et ma ütleks midagi.
Ja mina vaid palusin: "Isa, ilmuta talle oma armastust.
Tule selle "väikese tüdruku" juurde,
kes on veetnud nii palju aega haiglas;
kes tänu oma vanemate haigustele on elanud pidevas vaesuses ja hädas;
tule selle tüdruku juurde, kes pole iial osanud usaldada Sind;
kes on olnud nii pettunud Sinus."
Ja mu naine hakkas kontrollimatult nutma.
Hoidsin teda 3 tundi oma embuses, lastes Jumala armastusel voolata.
Jumal tervendas ta kõigist tema hirmudest ja ebakindlustest;
tervendas hirmust vähese raha ees,
tervendas hirmust haiguste ja hädade ees.
Ta tegi mu naise täiesti vabaks ja sellest päevast alates
muutus meievaheline armastus ja lähedus kõige loomulikumaks asjaks.
Rahuldatud vajadus toob nii tervenemise,
kui ka kasvu ja küpsuse
kõigisse teie suhetesse.
Jumal tahab täita su sügavaima storge armastuse vajaduse.
Me oleme nüüd veidi üle aja, aga see sõnum on äärmiselt tähtis.
Kuid enne, kui palvetame, tahan jagada teiega üht tunnistust,
mille keegi, kes kuulis mind sel teemal rääkimas, mulle saatis.
Usun, et see loob ühe usuatmosfääri võtmaks vastu kõike seda,
mida Jumal tahab täna teha.
See on David'i ja Dianne'i lugu Dallasest, Texasest,
kellel 10.märtsil, 1991 sündis väike tütreraas.
Pikkus 30 cm, kaal 900 g, 3 kuud ennetähtaegne.
Arstid käskisid minna koju ja teha ettevalmistusi matusteks,
kuna laps ei pidavat ööd enam üle elama.
Kuid ema ütles teel koju: "Ei! Ei, ei, ei!"
Talle meenusid sõnad Psalmist 71:6, kus on öeldud:
"Sinule ma olen toetunud sündimisest,
sa oled kandnud mu eest hoolt emaihust alates."
Ta ütles: "Jumal, Sina saad täita me lapse suurima vajaduse"
ja nad hakkasid palvetama.
Arstid ütlesid, et isegi, kui laps jääb ellu,
on ta suurte puuetega, pime, ei hakka kunagi käima jne.
Nii et valmistuge siiski pigem surmaks.
Kuid tüdruk jäi elama!
Kuna ta aga oli nii enneaegne, pandi ta inkubaatorisse
ja teda ei saanud nädalaid keegi puudutada.
Sest väiksemgi puudutus oleks valmistanud talle valu.
Samas - me suurim vajadus on just puudutuse järele.
Lapsed õpivad usaldama just ema rinna naal'.
Nii et see naine palus:
"Jumal, tule Sina ja võta me tütreke oma embusesse.
Kallista Sina teda, hoia ja toida Sina teda.
Jaga seda hellust, mida mina ei saa jagada,
kuna armastan teda nii väga ja tahan päästa ta elu."
6 nädalat möödus nii, et keegi ei saanud tüdrukukest puudutada.
Juhtmed ja voolikud jooksid igal poolt, mille abil teda toideti.
Kuid 8 nädala pärast tuli ta sellest eluga välja
ja nad said oma tillukese beebiga koju.
5 aastat hiljem oli ta täiesti terve - ei mingeid füüsilisi puudeid ega midagi!
Väljaarvatud see, et ta on väike ja habras tüdruk.
Nad läksid koos pesapalli võistlustele, kus ema ja väike tütreraas
vaatasid vanema venna mängu.
Kui korraga tüdruk hüppas emale sülle, hoidis kõvasti ta ümber kinni ja hõikas:
"Emme, emme! Tunned sa seda lõhna?"
Ema ütles: "Jaa, see on kevade ja vihma lõhn, mis kohe sadama hakkab."
Ta ütles: "Ei, ei! Tunned sa seda?"
"No see on lillede ja õhuniiskuse lõhn."
"Ei ema! See on Tema lõhn!"
"See on Jumala lõhn, kui Ta hoidis mind oma rinnal
mu elu esimestel nädalatel."
Nii et kui ema ja isa polnud olemas su jaoks,
oli Jumal Isa seda siiski.
Kui ka ema ja isa hülgasid su,
või olid ise liiga haavatud ja katki, et täita su elementaarsemaid vajadusi,
siis Isa Jumal tuli oma ema südamega ja võttis su oma rinnale.
Võtsid sa selle vastu?
Võib-olla sul pole varem olnud võimalust seda vastu võtta,
kuid nii nagu mina tegin seda alles 44-aastaselt,
võib ka sinu sügavaim armastuse vajadus
saada täna õhtul rahuldatud.
Just praegu.
Võib-olla osad tahavad tulla siia ette või küljel olevatesse vahekäikudesse,
sest see saab olema üks pikk palve, mis tegeleb teie tervendamisega,
armastuse vastuvõtmise ja füüsilise tervendamisega.
Kui sa pead lahkuma, tunne end vabalt.
Kuid me paneme vaikse muusika mängima
ja häälesta oma süda uskuma, et Jumal ilmutab end siin paigas.
Ära palu seda palvet kui täiskasvanu või 49-aastane.
Mind enne kuulates, mis mälestused sulle meenusid?
Milline oli su suhe su emaga?
Vaigista oma hing ja palu Püha Vaimu,
et Ta näitaks sulle, millisel eluhetkel sa lakkasid võtmast vastu armastust?
Mis hetkel sa sulgesid oma südame ema suhte ja armastuse suhtes.
Paljud meist ei mäleta seda enam, sest mälu ei küüni nii kaugele.
Osade jaoks toimus see juba emaüsas.
Paljude jaoks esimestel elukuudel või 1-2 eluaastal.
Ma tahan, et see väike laps su sees, mitte täiskasvanu, paluks seda palvet.
Tahan, et see väike laps ütleks:
"Isa Jumal, ma palun, et tuleksid Jeesuse nimel."
Palu seda kohe häälega, see on äärmiselt tähtis.
Isa Jumal, ma palun, et tuleksid Jeesuse nimel.
Olen näinud Su ema südant Su Sõnas
ja ma vajan kogeda seda.
Ma toon oma maise ema Su ette.
Ema, ma vajasin sind nii väga.
Enne tänast ma isegi ei tajunud, kui väga sind tegelikult vajasin.
Ma vajasin su armastust ja mitte vaid sõnu sellest armastusest.
Ma vajasin üht turvalist paika su südames,
aga sa polnud alati turvaline.
Sa tegelesid omaenda valuga,
omaenda valuga su lapsepõlvest.
Valuga, mis lähtus su enda emast ja isast.
Valuga, mis oli tingitud minu isast.
Nii et oli aegu, kus sa ei rahuldanud
mu südame sügavaimat igatsust armastuse järele.
Ema, ma pean andestama sulle,
et sa ei loonud meile üht turvapaika oma rinna naal'.
Ma andestan sulle,
et sa ei hoidnud mind aegadel, kui seda vajasin.
Ema, ma andestan sulle aegade eest, kus sa ei märganud mu vajadusi.
Kui ma vajasin, et sa tuleks ja vahetaks mu mähkme,
kui ma vajasin, et sa toidaks mind.
Sina aga olid nii hõivatud, et tundsin end üleliigsena.
Ema, ma pean sulle andestama
aegade eest, kui tundsin end üksiku ja hirmununa,
aga sa ei tulnud ega hoidnud mind.
Ema, ma pean sulle andestama selle eest,
et sa ei lohutanud mind siis, kui kartsin.
Ema, ma andestan sulle selle, et sa ei oodanud mind siia ilma.
Et sa ei oodanud oma rasedust.
Ma andestan sulle, ema.
Lase sel vihal tõusta pinnale.
Ära karda lasta sel vihal tõusta, kuna sind ei oodatud siia ilma.
Lase valul tõusta esile.
Ema, pean sulle andestama ka selle, et sa ei loonud lähedast sidet minuga.
Arvasin pikka aega, et mul on midagi viga,
aga nüüd saan aru, et hoopis sina olid haavatud.
Sa ei saanud anda mulle seda, mida sulle endale polnud antud.
Nii et ma andestan sulle, ema, sest sa ei teadnud, mida sa teed
ja olid ise nii katki.
Ma andestan sulle ja lasen su vabaks.
Ma andestan sulle selle, et sa ei kaitsnud mind nende eest,
kes mulle me endi kodus haiget tegid.
Ei kaitsnud naabruskonna eest, kes mulle haiget tegi.
Ema, ma andestan selle sulle.
Andestan selle, et sa ei kaitsnud mind isa eest.
Ma vajasin kedagi oma elus, kes seisaks mu eest,
sest olin liiga noor, et seda ise teha.
Kuid sind polnud seal, et seda teha, ema.
Aga ma annan sulle andeks.
Lase sel valul minna.
Lase vihal ja pettumusel minna.
Ema, ma palun ka, et sa andestaks mulle,
et ma ei austanud sind oma südames.
Ma sulgesin oma südame su ees ja hülgasin su,
kuna arvasin, et sina oled hüljanud minu.
Nii et ma mässasin sinu ja su armastuse vastu.
Palun andesta mulle, ema.
Ema, ma pean sust' lahti laskma.
Ma nii väga tahtsin, et sa tuleks;
et sa seaks kõik asjad korda
ja vabandaksid minu ees.
Ma pean nüüd sel minna laskma,
pean laskma selle vabaks,
sest Isa Jumal kutsub mind oma armastuse sisse.
Nii et ma kingin sulle andestuse anni
ja toon Jeesuse risti meie kahe vahele.
Ema, ma lasen su vabaks.
Panen maha kõik oma pettumused,
panen maha põlgustunde,
panen maha viha.
Isa Jumal, Sa ütlesid, et ei jäta mind orvuks,
vaid et Sa tuled mu juurde.
Seetõttu ma palun, et Sa ruttaks mu juurde
ja jagaks mulle armastust, mida mu ema ei osanud anda.
Lase Tal lihtsalt tulla.
Kui sinuga on keegi täna siin, keda armastad ja usaldad...
Mitte mõni võõras, kes su kõrval istus.
Aga keegi su oma, kes nutab just praegu ja vajab embust...
Mehed meestega ja naised naistega, kui tegu pole su pereliikmega.
Kuid see peab olema keegi, keda tunned ja mitte mõni võõras.
Siis emmake üksteist just praegu.
Me läheme veelgi sügavamale.
Paljud teist kogevad, et te polnud oodatud siia ellu;
et see, et te ema teid kandis, polnud oodatud.
Tahan, et igaüks teist paluks selle palve,
kuna usun, et Jumal tahab meid viia veelgi sügavamale.
Seda palvet paludes läbime sisuliselt kogu teie elu loomisprotsessi
alates viljastumisest kuni ema ihus moodustumiseni välja.
Palu nii: Isa Jumal, ma palun, et tuleksid minuga sinna viljastamishetke.
Sinu juures pole aega ega ruumi.
Sina lõid ja valisid minu,
nii et tule palun minuga hetke, mil' mind viljastati.
Ma tahan, et sa näeksid, et Jumala käsi oli see, mis sind lõi.
Sa pole juhus ega õnnetus,
vaid Jumal ise on sind su ema ihus loonud.
Ta ütleb, et tundis sind juba enne seda, kui sind su emaihus kooti.
Seetõttu näe, kuidas Jumala käsi oli see, mis su elu lõi.
Osad teist peavad end õnnetuseks
ega näe, et oled tegelikult Jumala väärtuslik looming.
Näe seda munarakku Jumala ühes käes
ja seemnerakku teises käes.
Koge seda just praegu, kuidas Jumal liidab need kaks.
Vaata, kuidas Ta sind loob ja Sulle sel hetkel elu annab.
Sa olid Jumala idee ja mõte,
mistõttu sa pole mingi õnnetus ega juhus.
Jumal lõi sind su emaihus.
Vaata, kuidas Ta käed sind vormivad.
Jumal ütleb Piiblis: "Enne kui ma sind valmistasin..."
See räägib kätetööst - otsekui pottsepp, kes oma kätega savi vormib.
"Ma tundsin sind juba enne, kui sind valmistasin."
Vaata, kuidas Ta su käsi ja jalgu valmistab.
Kuidas Ta omaenda kätega su südame kokku koob.
Sa pole õnnetus ega juhus,
sest Jumal ise valmistab sind.
Ütle koos minuga: "Ma ei ole õnnetus!
Ma olen Jumala idee!
Isa Jumal, Sina ise valisid minu
ja asetasid mind mu ema üsasse.
Sina ise viljastasid mu oma armastuses.
Ma ütlen lahti kõigest, mis pole sündinud armastusest.
Ütlen lahti hüljatusest.
Ütlen lahti hülgamisest, mis sai mulle osaks juba emaüsas.
Ütlen lahti kõigest ebapuhtusest ja ihadest seal emaüsas.
Ütlen lahti kõigest, mis pole sündinud puhtusest ja armastusest.
Ma olen Jumala mõte ja idee,
mistõttu võtan vastu Ta pühitsuse juba seal ema ihus.
See teeb mind pühaks ja terveks juba seal ema ihus.
Ma võtan vastu oma viljastamise kui eluanni Jumalalt.
Mind loodi armastuse poolt,
armastava Isa poolt,
armastuse jaoks
ja armastamiseks.
Seega on armastus kõige loomulikum osa mu elust.
Ma otsustan võtta vastu selle armastuse just praegu.
Võtta vastu oma Isa loomistöö,
kes lõi mind mu ema ihus.
Ma võtan vastu elu just praegu.
Psalmides 71:6 on öeldud,
et Jumal tõmbas su välja su ema ihust.
Tema on see, kes on toetanud sind sünnist saati.
Osad teist on mõelnud, et poleks te siia ilma sündinudki!
Et elu on liiga valus!
Teised on anunud, et Jeesus tuleks ja viiks teid ära,
sest te lihtsalt ei jaksa enam rohkem kanda.
Sedasi mõeldes on surmal vaba ligipääs su ihule.
Haigustel, hädadel ja surmal on vaba ligipääs su ihule.
Seetõttu tahame selle ukse täna kinni panna,
kuid see saab alguse otsusest sündida.
Jumal ütleb, et Tema oli seal su sünni hetkel ja tõi su siia ilma,
mistõttu ütle koos minuga just praegu: ma valin elu.
Ma otsustan sündida,
sest pole olnud ainsatki hetke mu elus, kui mind poleks armastatud.
Mind on loodud Jumala armastuse poolt
ja elu on armastuse and mu jaoks.
Elu on kui seiklus, mille käigus see armastus vastu võtta
ja seda ka jagada.
See on minu saatus
ja olemasolu põhjus.
Pole midagi loomulikumat kui armastus,
sest mind on loodud täiusliku armastuse näo järgi.
Nii et ma otsustan sündida just praegu.
Isa Jumala süli ootab mind
ja ma tahan kogeda, kuidas Sa mind üsast välja aitad.
Lase Jumalal vaimses mõttes end ilmale tuua.
See pole midagi kummituslikku või napakat,
sest fakt on see, et Jumal aitaski sind su ema üsast ilmale.
Seega koge seda, kuidas Ta seda tegi.
Võib-olla su maine isa polnud seal,
võib-olla ta oli sõjaväes ja kuid kodust eemal.
Võib-olla ta oli hüljanud su ema,
aga Isa Jumal oli seal!
Nii et lase Tal tuua sind siia ilma.
Koge, kuidas Ta võtab sind oma rinnale.
Koge seda Isa embust oma väikese lapse suhtes.
Nii nagu see väike tüdruk hüüdis: "Ema, see on Tema lõhn!"
"Jumala lõhn, kui Ta võttis mind oma rinnale."
Lase Tal tulla.
Ta hoiab ja embab sind väga õrnalt.
Ta võtab sind oma rinnale,
hoides ja kussutades sind nagu rinnaga toitev ema oma last.
Nõnda kussutab ka Tema sind,
nii et lase Ta armastusel tulla.
Sa tõesti oled armastusväärne.
Sa tõesti oled armastatud.
Ütle lahti igasugusest hüljatusest.
Ütle lahti igasugusest hülgamisest.
Sest Abba Isa on kodus.
Issi pole mind kunagi jätnud ega hüljanud,
vaid on alati koos minuga.
Ja kõik, mis on Tema, on ka minu.
Nii et hüljatus - sul pole mingit pistmist minuga,
kuna olen igati armastatud ja aktsepteeritud oma isa poolt.
Ma pole mingi juhus ega õnnetus.
Ma ütlen lahti enese põlgusest,
ütlen lahti enese vihkamisest,
ütlen lahti enese väärkohtlemisest,
mille raames olen tahtnud või vigastanud oma ihu
kas läbi sõltuvuste või enese väärkohtlemise.
Mul on nüüd kodu ja see on mu Issi embuses.
Ta iialgi ei hülga ega jäta mind,
nii et ma ütlen lahti valest, mille kohaselt mul pole mingit väärtust.
Mind loodi ühe kindla eesmärgiga,
et kogeda turvatunnet oma Isa armastuses
ja jagada seda kõigi rahvastega.
Et ma oleks Tema armastuse saadik oma perekonnale.
Mul on oma väärtus ja eesmärk!
Seetõttu ütlen lahti valest, et ma pole armastusväärne,
sest Jumal on mind teinud armastusväärseks.
Ta on loonud mind oma näo järele.
Ütlen lahti kõigist surmamõtetest.
Surm, sul pole enam mingit meelevalda minu üle!
Ma valin elu.
Ma valin armastuse seikluse
ja ütlen lahti valest, et keegi mind ei armasta,
sest mind on loodud armastuse jaoks.
Tänu Sulle, Isa.
Isa, jaga mulle seda storge armastust.
Jaga seda armastust, mida ema ei osanud mulle anda.
Kõik need ajad, kus ta oli ärevil ja mures
ning ma nägin seda kõike ta silmist.
Isa Jumal, pese ja immuta mind oma armastuses.
Võta mind oma rinnale,
tröösti mind,
täida mind eluga.
Laps ei pea midagi tegema selleks, et olla armastatud,
mistõttu võta lihtsalt vastu see.
Lihtsalt võta vastu see Isa armastus,
mis voolab just praegu ja täidab sind.
Täidab kõik su vajadused läheduse ja helluse järele,
mis esimesel 1-2 eluaastal täitmata jäid.
Jumal ütleb, et ei jäta teid orbudeks, vaid Ta tuleb te juurde
ja ilmutab oma armastust mitmel erineval moel.
Ta rajab oma kodu te südameisse.
Hülgamine, sul pole mingit õigust nende inimeste üle.
Me käsime hüljatuse vaimul saada murtud.
Täiuslik armastus ja vastuvõtt murravad hüljatuse ikke.
Psalmid 131:2 ütleb:
"Eks ma ole oma hinge taltsutanud ja vaigistanud?
Otsekui võõrutatud laps ema juures,
otsekui võõrutatud laps on mu hing minus."
Issand, too oma rahu ja täida neid, kui nad hingavad Su rinnal.
Sest Sina oled nad esile toonud nende ema üsast.
Kuid nüüd Sa õpetad neid usaldama Sinus peituvat ema loomust,
kui nad hingavad Su rinna naal'.
Sa oled olnud igaühega neist nende sünnist saati
ja olnud nende Isa Jumal ema üsast saati.
1 Joh 4:18 "Täiuslik armastus ajab välja kogu hirmu."
Lihtsalt ütle: Hirm, sul pole enam mingit meelevalda mu üle,
sest ma olen täiuslikult armastatud just sellisena nagu olen.
Ma ei saa selle armatuse kogemiseks teha midagi enamat
kui olla just see, kes ma olen.
Ma ei saa ka teha midagi sellist, mis seda armastust kahandaks.
Ma olen armastatud sellisena nagu ma olen
ja mitte sellisena, nagu peaksin olema.
Täiuslik armastus ajab hirmu välja,
nii et ma ütlen lahti igasugusest hirmust just praegu.
Ütlen lahti hirmust läbikukkumise ees
ja võtan vastu Sinu armastuse, mis katab kogu hirmu.
Ma ütlen lahti hülgamise hirmust.
Ütlen lahti hirmust võtta vastu armastust.
Sest Sinu armastuse vastuvõtmine ajab välja kõik hirmud.
Lase sel armastusel tulla.
Isa, täida neid oma armatusega.
Sa ei häbene olla nende Isa
ja oled alati armastanud neid oma igavese armastusega.
Las Su armastus täita neid.
Meil on veel, mida paluda, nii et ära kiirusta
ja lase Ta armastusel voolata.
Meie, kes me pole tundnud mugavust armastustunde suhtes
ja oleme leppinud selle võltsinguga.
Minu võltsinguteks noorpõlves olid seksiga seotud sõltuvused ja ihad.
Kui minust sai kena ja tore kristlane, sai mu võltsinguks jumalariigi töö.
Osade jaoks võib võltsinguks olla toit, kui lohutuse allikas.
Paljude meeste jaoks on selleks võltsinguks pornograafia,
mille kaudu otsid hellust ja lähedust,
mida Jumal tahab sulle pakkuda just praegu
ja teha sind vabaks just praegu.
Teised maadlevad erinevate ainete sõltuvustega,
olgu selleks siis alkohol või narkootikumid.
Mõtle nende võltsingute peale just praegu ja ütle koos minuga:
Issand Jeesus, ma tulen Su risti alla just praegu.
Ma tulen koos selle võltsinguga.
Sest kui asjad ei lähe hästi,
jooksen ma selle võltskiindumuse juurde,
et leida hellust ja tröösti.
Olen palunud nii mitmeid kordi, et Sa võtaks selle mult' ära,
aga ometi on mu südames teatud tühjad alad,
mis on tühjad armatusest
ja mida see võltsing siis alati täita püüdis.
Kuid enam mitte.
Ma ei vaja seda võltsingut enam,
mistõttu toon selle su risti alla ja palun, et andestaksid mulle,
et selle asja järel koguaeg jooksin.
Selle asemel, et joosta Sinu rüppe, Isa Jumal.
Selle asemel, et viibida Sinu ligiolus
ja lasta Sinu armastusel täita oma elu sügavaimad vajadused.
Ma ütlen lahti sidumise vaimust, mis on olnud seotud mu ihadega.
Aga kuna olen nüüdsest lapsendatud oma Isa ligiolus,
siis see murrab ka sidumise vaimu;
kõik selle, mis seob mind mu sõltuvuste ja ihadega.
Seega sidumine, sul pole enam mingit meelevalda mu üle.
Olen kui beebi oma ema rinnal
ja täielikult armastatud ja vastuvõetud oma Isa armastuses.
Seega sidumine, sul pole enam mingit mõju mu üle.
Ma ütlen lahti kõigist võltskiindumustest
ja palun Isa, et Sa tuleksid
ja täidaksid selle tühimiku sellega, et aktsepteerid mind.
Täida see oma armastusega.
Ma pöördun kõigest sellest loost ja usaldan selle Sinu kätte.
Ma palun, et Jeesuse veri peseks ja puhastaks mu ihu.
Puhastaks mu ihu Jumala Sõnaga,
uhudes ära igasuguse häbi ja enese hukkamõistu,
mis on tulnud tänu nendele võltskiindumustele.
Las Jeesuse veri puhastada mind mu kurjadest mõtetest,
uhudes ära igasuguse häbi ja süütunde
ning taastades mu lapseea süütuse.
Taastades puhtuse tunde ja eneseväärikuse.
Taastades austuse ja endast lugupidamise,
sest ma olen igati armastatud ja vastuvõetud Sinus.
Ebapuhtad vaimud, teil pole enam mingit õigust ega meelevalda mu üle.
Ma sulgen selle ukse nüüd.
Isa täidab mind oma armastusega,
mistõttu ma ütlen lahti igasugustest perverssuse vaimudest
ja võtan vastu Püha Vaimu.
Jumal, täida mind oma armastusega mu hinge surnud aladel.
Lihtsalt täida, pese ja puhasta mind.
Koge, kuidas Ta armastuse lained tulvavad ja pesevad sind puhtaks
kõigest häbist.
Puhastavad sind enesevihkamisest.
Puhastavad sind hukkamõistust, sest sa oled nii armastatud.
Sinu üle tuntakse rõõmu.
Sa oled oma Isa silmatera.
Lihtsalt võta see vastu kõik.
Meil on veel mõned asjad paluda, nagu näiteks füüsilise tervise eest,
aga laseme veel Tema armastusel voolata
neis valdkondades, kus võltskiindumused on maad võtnud.
Kuulsin mõni kuu tagasi Šotimaal üht laulu, mis ütleb:
"Sa oled oma Isa kirg,
sa oled Tema silmatera,
Ta peab sind oma väärtuslikuks varaks
ja mõtleb su peale koguaeg.
Sa oled alati Tema mõtetes.
Kui sa ka põgeneks ilmamaa otsa,
järgneks Ta sulle sinnagi.
Kui sa ka upuks oma meeleheite ookeani,
ei muudaks see midagi,
sest isegi seal oleksid sa oma Isa kalleim vara.
Sa jääd alati Tema silmateraks
ja sa oled Tema väärtuslikum aare,
Ta mõtleb sulle koguaeg
ja sa oled alati Ta mõtetes.
Isegi kui pöördud, lähed ära ja kaotad Ta palge oma silmist,
isegi siis hoiab Ta sul silma peal.
Peaks sa ka komistama, kukkuma ja kõik kaotama,
hüüab Ta su nime,
sest miski pole muutunud ja sa oled endiselt Ta kirg
ja kallis silmatera.
Sa oled Ta väärtuslikuim aare
ja Ta mõtleb su peale koguaeg.
Sest sa oled alati Ta mõtetes."
Läheme veidi kaugemale.
Siin on mitmeid inimesi,
kelle ihude üle haigus on võimust võtnud
ja mille osas oled mitmeid kordi Jumala poole hüüdnud.
Rahuldamata vajadus teeb haigeks, rahuldatud vajadus aga terveks.
Täna õhtul tahab Jumal täita su sügavaima armastuse vajaduse.
Kui oled minevikus avanud ukse jõuetuse ja surma vaimule,
kuna oled mõelnud, et elu on liiga valus ja raske, et elada
ja sul on puudunud storge armatuse vundament.
Kuid nüüd on Isa tagasi kodus
ja Tema armastus voolab su hinge surnud aladele.
Rahuldatud vajadus toob kaasa ka tervise.
Nii et palu koos minuga just praegu:
Ma ütlen just praegu lahti surma vaimust oma ihu üle.
Ma sulgen ukse sellele.
Mu Isa suurim igatsus on täita mu vajadus,
et ma võiks saada taastatud Tema armastuses
ja olla terve nii ihu, hinge kui vaimu poolest.
Nii et surm, sul pole enam mingit õigust mu üle,
kuna mu Isa on kodus.
Ma käsin surmal lahkuda just praegu
ja kuidas iganes sa oled laastanud mu ihu või tundeid,
ma ütlen sust' lahti.
Ma ütlen lahti kõigist vaimsetest haigustest.
Ütlen lahti kõigest hirmust ja pingetest,
sest kui mu vajadus saab täidetud, saan ma ka terveks.
Nii mu ihu, hing ja vaim.
Jõuetuse vaim, ma ei võta sind vastu.
See uks on nüüd suletud su jaoks
ja ma käsin igasugusel jõuetusel kaduda mu elust just praegu.
Vähk, sul pole enam mingit õigust mu üle.
Ma käsin vähi vaimul lahkuda oma ihust
ja vabastan puhtuse voolama mu rakkudesse.
Tervenemise ja taastumise, Jeesuse vere voolama igasse mu rakku.
Tema vermete läbi voolab tervis mu sisse.
Südamehaigus, sul pole mingit õigust mu üle.
Ma ütlen lahti kõigist südamehaigustest
ja võtan täna õhtul vastu uue südame.
Las mu kivine süda saada asendatud lihase südamega.
Südamega, mis tunneb end armastuses hästi
ja oskab seda vastu võtta
kui ka välja jagada.
Nii et ma võtan vastu uue südame ja käsin südamehaigustel lahkuda.
Artriit, sul pole mingit õigust mu üle.
Mul on rahu kõigi inimestega.
Ma ütlen lahti kõigest kibestumisest ja andestamatusest,
ning võtan vastu Püha Vaimu,
kes valab Jumala armastust üle mu liigeste.
Ma ütlen lahti artriidist oma liigestes
ja võtan vastu Jumala tervenemise, mis voolab läbi minu just praegu.
Püha Vaimu õli ja võidmine taastab kõik.
Taastab mu liigesed,
mistõttu ma ütlen lahti kogu jõuetusest mu liigestes.
Ma käsin kõigil lihashaigustel ja valudel kaduda
ja võtan vastu elu.
Elu, mis voolab läbi iga lihase.
Ma ütlen lahti kõigist lihaspingetest
ja vabastan tervenemise voolama läbi mu selja.
Voolama läbi mu lihaste.
Ma ütlen lahti lihaste kärbumisest,
sest tervenemine voolab läbi kogu mu keha.
Jeesus, ma palun, et Su veri uhaks läbi mu veresoonte
ja puhastaks mu vere Jumala Sõna veega.
Puhasta kõik, mis pole puhas mu veres.
Uhu välja kõik streptokokid mu verest,
uhu välja kõik seenhaigused mu verest.
Tervenemine voolab läbi vere.
Veres peitub elu.
Veres peitub uuenemine ja taastamine.
Ma ütlen lahti igasugustest allergiatest.
Toiduallergiast,
õietolmu allergiast.
Kõigest sellest, mille tõttu mu ihu on võidelnud elu vastu.
Ma valin elu
nii oma kopsudesse, kui hingamisteedesse.
Las tervenemine voolata läbi mu nina ja ninasõõrmete.
Ma hingan sisse elu
ja ütlen lahti igasugustest naha allergiatest.
Ütlen lahti hingamisega seotud allergiatest.
Astma, sul pole enam mingit õigust mu üle.
Jumal on mind valinud ja toonud mind siia ilma,
Ta on täitnud mind oma armastusega.
Püha Vaim, täida see väike laps juba seal ema ihus
ja esimestel elukuudel.
Astma, sul pole mingit juurt, millega enam kinni hoida.
Ma kuulutan igasugusele astmale ja kopsuhaigustele,
et tervenemine voolab läbi mu bronhitorude
ja avab mu hingamise.
Ma võtan vastu elu ja surm peab pagema.
Jõuetus peab kaduma
ja tervenemine voolab läbi mu ihu.
Ma valin elu ja otsustan, et ei ela enam hirmu kojas.
Ma kolin välja sidumiste ja hirmu kojast
ning tulen koju Isa juurde,
kus ma olen täiesti armastatud ja kus on igati turvaline.
Mul on kodu seal
ja ma võtan Su vastu, kui oma Isa ning otsustan olla Su laps.
Ma ütlen lahti kõigist lapsepõlvekodu mõjudest
ning asetan Jeesuse risti iseenda ja nende vahele.
Seda isegi kuni kolmanda ja neljanda põlveni välja.
Otsustan võtta vastu vaid armastust
ja öelda lahti kõigest, mis ebapuhas ja armastuses mittesündinud.
Isa, taasta mu siiras ja süütu armastus,
mis on kõige loomulikum asi siin maailmas.
See on kogu loodu eesmärk.
Sinu armastus, mis voolab läbi su laste.
Soovides tellida meie teenistuse materjale,
võtke meiega ühendust ülaltoodud kontaktidel.
Tõlge: Anne-Ly Raukas